CELEX: 32014D0501
Language: fi
Date: 2014-07-24 00:00:00
Title: 2014/501/EU: Komission täytäntöönpanopäätös, annettu 24 päivänä heinäkuuta 2014 , päätöksen 92/260/ETY liitteiden muuttamisesta Costa Ricasta tulevien rekisteröityjen hevosten tilapäisen tuonnin osalta ja päätöksen 2004/211/EY muuttamisesta Brasiliaa ja Costa Ricaa koskevien kohtien osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (tiedoksiannettu numerolla C(2014) 5166)  ETA:n kannalta merkityksellinen teksti

26.7.2014   
            
            
               FI
            
            
               Euroopan unionin virallinen lehti
            
            
               L 222/16
            
         KOMISSION TÄYTÄNTÖÖNPANOPÄÄTÖS,
   annettu 24 päivänä heinäkuuta 2014,
   päätöksen 92/260/ETY liitteiden muuttamisesta Costa Ricasta tulevien rekisteröityjen hevosten tilapäisen tuonnin osalta ja päätöksen 2004/211/EY muuttamisesta Brasiliaa ja Costa Ricaa koskevien kohtien osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua
   
      
         (tiedoksiannettu numerolla C(2014) 5166)
      
   
   (ETA:n kannalta merkityksellinen teksti)
   
      (2014/501/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan, 15 artiklan a alakohdan, 16 artiklan 2 kohdan, 19 artiklan johdantolauseen sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään muun muassa, että hevoseläinten tuonti unioniin on sallittua ainoastaan sellaisista kolmansista maista, jotka ovat olleet vapaita venezuelalaisesta hevosen enkefalomyeliitistä kahden vuoden ajan ja räkätaudista kuuden kuukauden ajan.
            
         
               (2)
            
            
               Komission päätöksessä 92/260/ETY (3) vahvistetaan eläinten terveyttä koskevat vaatimukset ja eläinlääkärintodistuksia koskevat vaatimukset, joita sovelletaan rekisteröityjen hevosten tilapäisessä tuonnissa unioniin alle 90 päivän ajaksi kolmansista maista, jotka on luokiteltu kyseisen päätöksen liitteessä I vahvistettuihin terveysluokitusryhmiin.
            
         
               (3)
            
            
               Komission päätöksessä 2004/211/EY (4) vahvistetaan luettelo niistä kolmansista maista ja niiden alueiden osista, joista jäsenvaltioiden on sallittava rekisteröityjen hevosten tilapäinen tuonti, rekisteröityjen hevosten takaisintuonti tilapäisen maastaviennin jälkeen sekä jalostukseen ja kasvatukseen tarkoitettujen rekisteröityjen hevoseläinten tuonti, ja hevoseläinten tuontia kolmansista maista koskevat edellytykset.
            
         
               (4)
            
            
               San Josén pääkaupunkialue Costa Ricassa sisältyy päätöksen 2004/211/EY liitteessä I olevaan luetteloon kolmansista maista tai niiden osista, joista sallitaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen enintään 30 päivää kestäneen tilapäisen maastaviennin jälkeen komission päätöksen 93/195/ETY (5) mukaisesti.
            
         
               (5)
            
            
               Venezuelalaista hevosen enkefalomyeliittiä raportoitiin esiintyneen Costa Ricassa viimeksi elokuussa 2012 Alajuelassa, joka sijaitsee noin 20 kilometrin päässä San Josésta, sekä marraskuussa 2012 Guanacastessa, joka sijaitsee maan luoteisosassa noin 200 kilometrin päässä San Josésta. Molemmat taudinpurkaukset saatiin hallintaan rokotuksilla. Virallisten raporttien mukaan näiden taudinpurkausten vaikutukset eivät ulottuneet San Josén pääkaupunkialueelle. Sen vuoksi on mahdollista sallia rajoitetun ajan niiden rekisteröityjen hevosten, jotka on kelpuutettu Ranskassa järjestettävään World Equestrian Games -tapahtumaan, tilapäinen tuonti kyseisestä Costa Rican alueen osasta. Koska kyseisten hevosten kestävyysharjoittelu kuitenkin tapahtuu ulkona, on aiheellista varmistaa, ettei kyseisillä rokotetuilla hevosilla ole tartuntaa, tekemällä lisätestit venezuelalaisen hevosen enkefalomyeliitin varalta ja edellyttää suojaamista tartuntaa levittäviltä hyönteisiltä lastaamiseen saakka sen jälkeen, kun näytteet vaadittavia testejä varten on otettu.
            
         
               (6)
            
            
               Costa Ricassa on esiintynyt vesicular stomatitis -tautia viimeksi kuluneiden kuuden kuukauden aikana. Sen vuoksi on aiheellista varmistaa, ettei kyseisillä hevosilla ole tartuntaa, suorittamalla pakollinen testaus vesicular stomatitis -taudin varalta.
            
         
               (7)
            
            
               Sen vuoksi on tarpeen mukauttaa päätöksen 92/260/ETY liitteessä I olevaa kolmansien maiden luetteloa, sisällyttää liitteessä II olevaan D kohtaan vaatimus testaamisesta venezuelalaisen hevosen enkefalomyeliitin varalta ja muuttaa päätöksen 2004/211/EY liitteessä I olevaa Costa Ricaa koskevaa kohtaa.
            
         
               (8)
            
            
               Brasilia ilmoitti 4 päivänä heinäkuuta 2014 päivätyssä kirjeessä komissiolle, että sen osavaltiot Rio Grande do Sul, Santa Catarina, Mato Grosso do Sul, Goiás, Distrito Federal ja Rio de Janeiro ovat olleet vapaita räkätaudista kuuden kuukauden ajan.
            
         
               (9)
            
            
               Päätöksen 2004/211/EY liitteessä I olevaa kyseistä Brasilian aluetta koskevaa kohtaa olisi siksi muutettava.
            
         
               (10)
            
            
               Sen vuoksi päätöksen 92/260/ETY liitettä I ja liitteessä II olevaa D kohtaa sekä päätöksen 2004/211/EY liitettä I olisi muutettava.
            
         
               (11)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 92/260/ETY liite I ja liitteessä II oleva D kohta tämän päätöksen liitteen I mukaisesti.
   2 artikla
   Muutetaan päätöksen 2004/211/EY liite I tämän päätöksen liitteen II mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä heinäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).
   
      (4)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (5)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
   
      LIITE I
      Muutetaan päätös 92/260/ETY seuraavasti:
      
                  1)
               
               
                  Korvataan liitteessä I oleva terveysluokitus D seuraavasti:
                  ”Terveysluokitus D (1)
                  Argentiina (AR), Barbados (BB), Bermuda (BM), Bolivia (BO), Brasilia (3) (BR), Chile (CL), Costa Rica (3) (CR), Kuuba (CU), Jamaika (JM), Meksiko (3) (MX), Peru (3) (PE), Paraguay (PY), Uruguay (UY)”.
            
                  2)
               
               
                  Lisätään liitteessä II olevassa D kohdassa terveystodistuksen jaksoon III seuraava teksti:
                  
                              ”m)
                           
                           
                              Costa Ricasta tulevalle rekisteröidylle hevoselle (1), jonka tuonti Euroopan unioniin sallitaan tilapäisesti komission täytäntöönpanopäätöksen 2014/501/EU (1) mukaisesti Ranskassa vuonna 2014 järjestettävään World Equestrian Games -tapahtumaan osallistumista varten, on
                              
                                          i)
                                       
                                       
                                          tehty venezuelalaisen hevosen enkefalomyeliitin varalta 21 päivän välein, … (5) ja … (5), samassa laboratoriossa kaksi hemagglutinaation inhibitiotestiä, joista jälkimmäinen on tehty enintään 10 päivää ennen lähetystä, eikä sen vasta-aineissa ole havaittu nousua, jos se on rokotettu venezuelalaista hevosen enkefalomyeliittiä vastaan yli kuusi kuukautta sitten (4);
                                       
                                    
                                          ii)
                                       
                                       
                                          tehty RT-PCR-testi (käänteiskopiointi-polymeraasiketjureaktio-testi) venezuelalaisen hevosen enkefalomyeliitin viruksen genomin havaitsemiseksi, ja testiä varten on otettu näyte enintään 48 tuntia ennen lähetystä … (5), ja siitä on saatu negatiivinen tulos;
                                       
                                    
                                          iii)
                                       
                                       
                                          suojattu tartuntaa levittäviltä hyönteisiltä lähetystä varten tapahtuvaan lastaamiseen saakka sen jälkeen, kun RT-PCR-näyte on otettu, tekemällä hevoselle samanaikaisesti käsittely sekä hyväksytyillä hyönteiskarkotteilla että hyönteismyrkyillä ja hävittämällä hyönteiset tallista ja hevosen kuljetusvälineestä.
                                       
                                    
                        
            
         (1)  EUVL L 222, 26.7.2014, s. 16”
   
   
      LIITE II
      Muutetaan päätöksen 2004/211/EY liite I seuraavasti:
      
                  1)
               
               
                  Korvataan Brasiliaa koskeva rivi seuraavasti:
                  
                              ”BR
                           
                           
                              Brasilia
                           
                           
                              BR–0
                           
                           
                              Koko maa
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —”
                           
                        
                              BR–1
                           
                           
                              Seuraavat osavaltiot:
                              Rio Grande do Sul, Santa Catarina, Mato Grosso do Sul, Goiás, Distrito Federal, Rio de Janeiro
                           
                           
                              D
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
            
                  2)
               
               
                  Korvataan Costa Ricaa koskeva rivi seuraavasti:
                  
                              ”CR
                           
                           
                              Costa Rica
                           
                           
                              CR–0
                           
                           
                              Koko maa
                           
                           
                              D
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR–1
                           
                           
                              San Josén pääkaupunkialue
                           
                           
                              D
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CR–2
                           
                           
                              San Josén pääkaupunkialue
                           
                           
                              D
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Ainoastaan Ranskassa järjestettävään World Equestrian Games -tapahtumaan kelpuutetut hevoset. Voimassa 15. lokakuuta 2014 asti.”